บิ๊กแดง ตั้งวอร์รูม ส่งชุดตรวจฝ่าฝืน เคอร์ฟิว ขอปฏิบัติตามขั้นตอน
พล.อ.อภิรัชต์ คงสมพงษ์ ผู้บัญชาการทหารบก ตั้งวอร์รูม พร้อมส่งชุดตรวจฝ่าฝืน เคอร์ฟิว ยัน ขอให้ทุกหน่วยปฏิบัติตามขั้นตอน ทั้งจัดทำแผน-มาร์กจุดตรวจวันที่ 3 เม.ย. มีรายงานข่าวว่า พล.อ.อภิรัชต์ คงสมพงษ์ ผู้บัญชาการทหารบก เป็นประธานสรุปผลการประชุมศูนย์ปฏิบัติการกองทัพบก (ศปก.ทบ.)โดยสั่งการว่า ขณะนี้ทางรัฐบาลได้ประกาศห้ามประชาชนออกนอกเคหสถานเวลา 22.00-04.00 น. ขอให้ทุกหน่วยร่วมกันปฏิบัติและปฏิบัติตามขั้นตอน ให้ กรมยุทธการทหารบก ออกเป็นคำสั่งในการปฏิบัติ โดยให้รองผู้อำนวยการรักษาความมั่นคงภายใน (กอ.รมน.) แต่ละทัพภาค มีบทบาทในการประสานกับจังหวัด ในการออกปฏิบัติงาน ครอบคลุมถึงการจัดทำแผนที่ในห้องวอร์รูม กรมยุทธการทหารบก รับผิดชอบในการมาร์กจุดตรวจต่างๆ ในการแบ่งพื้นที่ส่วนในพื้นที่ กทม. จะใช้ทุกหน่วยในพื้นที่ในการปฏิบัติ ไม่ใช่เฉพาะหน่วยกำลังรบ ซึ่งการออกตรวจระหว่าง 22.00-04.00 น. อาจจะใช้สายตรวจวันละ 2-3 รอบสำหรับแนวทางการติดตามกำลังพลและครอบครัว เสี่ยงติดเชื้อโควิด-19 นั้น ขณะนี้แบบฟอร์มการสอบสวนโรค ได้จัดทำเรียบร้อยแล้ว ขอให้ศึกษารายละเอียดโดยมอบหมายให้นายทหารสัญญาบัตร เป็นผู้สอบสวนโรค ทั้งนี้การสอบสวนต้องสอบถาม พ่อ-แม่ หรือญาติ ด้วยว่า ติดเชื้อโควิด-19 หรือไม่
พล.อ.อภิรัชต์ คงสมพงษ์ ผู้บัญชาการทหารบก ตั้งวอร์รูม พร้อมส่งชุดตรวจฝ่าฝืน เคอร์ฟิว ยัน ขอให้ทุกหน่วยปฏิบัติตามขั้นตอน ทั้งจัดทำแผน-มาร์กจุดตรวจ 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,ข่าวทั่วไป